এক, এক ভদ্রলোক ঢাকা শহরের এক নামকরা চেইন ফাষ্টফুড প্রতিষ্ঠানের জিএম ছিলেন। বেশ কিছু বছর ধরে তিনি সেই প্রতিষ্ঠানের জি এম হিসেবে কাজ করার পরে তিনি নিজেই একটি প্রতিষ্ঠান খুলে বসেন। শোনা যায় পুর্বের প্রতিষ্ঠানের অনেক কিছুই তিনি নিজের করে নিতে পেরেছিলেন বলেই নিজের প্রতিষ্টানের উন্নতি করতে বেগ পেতে হয় নাই । তিনি বাজারে এসে তার প্রতিষ্ঠানের নামের সাথে “একশত ভাগ হালাল খাদ্যের প্রতিষ্ঠান” স্লোগানটি যোগ করে ফেললেন। যে লোক নিজের প্রতিষ্ঠান চালুর জন্যে পুর্বের প্রতিষ্ঠানের ক্ষতি সাধন করে চলে এলেন, সেই ভদ্রলোক কিনা বিক্রি করছেন হালাল খাদ্য!! যার নিজের চারিত্রিক সততা নেই তিনি কিভাবে হালাল খাদ্য বিক্রয় করেন তা বোঝার বোধগম্য হয় না। অবশ্য এই হালাল খাদ্য কথাটিও একেবারেই স্ট্যান্ট বাজী ছাড়া অন্য কিছুই নয়।